Smittevernveileder

Bransjestandard for Den norske kirke

Versjon 13.1 Oppdatert 04. februar 2022 kl. 14.30 (om smitte i husstand/tilsvarende nære, punkt 1.2 f)).

[Innledning 2](#_Toc94877163)

[Del I: 3](#_Toc94877164)

[Regler og anbefalinger 3](#_Toc94877165)

[1.1 Nasjonale regler for arrangementer 3](#_Toc94877166)

[a) Definisjon av arrangement 3](#_Toc94877167)

[b) Utpeke ansvarlig arrangør 3](#_Toc94877168)

[c) Antall deltakere på arrangement 4](#_Toc94877169)

[d) Avstand 4](#_Toc94877170)

[e) Registrering av deltakere 4](#_Toc94877171)

[f) Munnbind 4](#_Toc94877172)

[1.2 Nasjonale anbefalinger 5](#_Toc94877173)

[a) Servering av mat og drikke 5](#_Toc94877174)

[b) Ventilasjon 5](#_Toc94877175)

[c) Hygiene, renhold og bruk av felles utstyr 5](#_Toc94877176)

[d) Fritidsaktiviteter for barn og unge under 20 år 5](#_Toc94877177)

[e) Fritidsaktiviteter for voksne fra 20 år 5](#_Toc94877178)

[f) Utsatte grupper og personer med funksjonsnedsettelser 5](#_Toc94877179)

[g) Nærkontakt 5](#_Toc94877180)

[1.3 Lokale regler 6](#_Toc94877181)

[1.4 Trafikklysmodellen for barne- og ungdomsarbeidet 6](#_Toc94877182)

[1.5 Kontorarbeidsplasser, møter mv. 6](#_Toc94877183)

[a) Kontorarbeidsplasser 6](#_Toc94877184)

[b) Arbeidsreiser 6](#_Toc94877185)

[c) Rådsmøter etc. 7](#_Toc94877186)

[1.6 Ivaretakelse av frivillige og ansatte 7](#_Toc94877187)

[a) Smittevernforsvarlig drift 7](#_Toc94877188)

[b) HMS, renhold og opplæring 7](#_Toc94877189)

[c) Frivillige medarbeidere og frivillige organisasjoner 7](#_Toc94877190)

[d) Kontinuitetsplanlegging 8](#_Toc94877191)

[Del II: 9](#_Toc94877192)

[Sjekkliste for arrangementer 9](#_Toc94877193)

[Del III: 10](#_Toc94877194)

[Endringslogg 10](#_Toc94877195)

# Innledning

Regjeringen fjernet de fleste smitteverntiltakene som påvirker kirkelig sektor fra 1. februar 2022 klokken 23.00. Det gjelder fortsatt enkelte krav, samt en forskriftsfestet plikt til å følge relevante standarder om smittevern, som denne smittevernveilederen.

Dette er en forenklet og mer overordnet veileder. Formålet er å gi en oversikt over de gjeldende nasjonale reglene og anbefalingene som påvirker kirkelig virksomhet.

Kommunene kan innføre strengere tiltak enn de nasjonale. Alle må derfor holde seg oppdatert på hvilke regler som gjelder – både nasjonalt, regionalt og lokalt. Kirkerådet og KA kan også veilede i det nasjonale regelverket.

Denne versjonen er utarbeidet av Kirkerådet, Bispemøtet, KA og Norges Kirkevergelag. En tidligere versjon ble også utarbeidet i dialog med fagforeninger og hovedverneombudet. Disse er velkomne til å fremme innspill til det videre arbeidet med smittevernveilederen.

Smittevernveilederen for Den norske kirke vil bli oppdatert dersom det kommer nye nasjonale regler eller anbefalinger.

Oslo, 02. februar 2022, kl. 12.00.

|  |  |  |  |
| --- | --- | --- | --- |
| Ingrid Vad Nilsen | Olav Fykse Tveit | Marit Halvorsen Hougsnæs | Martin Stærk |
| Direktør i Kirkerådet | Preses i Bispemøtet | Adm.dir. i KA | Styreleder i Norges Kirkevergelag |

Etter publiseringen av versjon 13, 2. februar 2022, har kirkens ledelse etter kontakt med Barne- og familiedepartementet lagt til en presisering om hva som gjelder ved nærkontakt med smitte i egen husstand/tilsvarende nære. Les om dette i punkt 1.2 f).

# Del I:

# Regler og anbefalinger

# Nasjonale regler for arrangementer

### Definisjon av arrangement

Et arrangement er en sammenkomst på offentlig sted eller i lokaler og utendørs arealer som leies eller lånes ut. Gudstjenester (også barnehage- og skolegudstjenester), seremonier, konserter, teateroppvisninger, seminar, og medlemsmøter er eksempler på arrangementer.

Fritidsaktiviteter som konfirmasjonsundervisning, leirer og aktiviteter for barn og unge vil normalt ikke regnes som arrangement etter covid-19-forskriften. Hvis leiren eller aktiviteten avsluttes med en cup eller en oppvisning med tilskuere (for eksempel foresatte eller andre) vil selve oppvisningen/kampen/cupen mv. anses som et arrangement.

Fritidsaktiviteter som kor- og musikkøvelser for deltakere i alle aldre vil heller ikke regnes som arrangement.

Åpen kirke, altså en kirke som holder dørene åpne innenfor en angitt åpningstid, som ikke har aktiviteter utover lystenning, stille bønn og mulighet for en-til-en-samtaler, regnes ikke som et arrangement.

I tvilstilfeller må arrangører selv ta stilling til om en sammenkomst eller tilstelning er å anse som arrangement. Kommuneoverlegen kan gi veiledning om dette.

### Utpeke ansvarlig arrangør

På innendørs arrangementer skal det utpekes en ansvarlig arrangør som politi og helsemyndigheter kan forholde seg til, og som vil være i stand til å ivareta oppgaven. Kirkens ledelse anbefaler at dette er en navngitt person.

De som er til stede, skal informeres om hvem som er arrangør og hvem som kan kontaktes ved spørsmål om smittevern.

Hovedprinsipper for kirkelig virksomhet:

* Prosten i dialog med presten fatter beslutning om gudstjenester/kirkelige handlinger. Presten er normalt ansvarlig arrangør av gudstjenester og kirkelige handlinger. Alle beslutninger må tas i tett samråd med fellesråd/kirkeverge og prost som arbeidsgivere.
* Soknet ved menighetsrådet i dialog med kirkeverge/daglig leder fatter beslutning og er ansvarlig arrangør for soknets øvrige virksomhet. Alle beslutninger må tas i tett samråd med fellesråd/kirkeverge og prost som arbeidsgivere.
* Ved utleie av kirken til konserter og andre arrangementer vil det normalt være leietageren som er ansvarlig arrangør. Dette bør være tydelig avklart og fremgå av leieavtale.
* Når en forening eller en frivillig organisasjon har virksomhet i kirken e.l. vil det normalt være denne foreningen/organisasjonen som er ansvarlig arrangør. For tiltak som skjer i et avtalt samarbeid mellom menigheten og en frivillig organisasjon, bør begge parter ta ansvar for nødvendige smittevernstiltak i tråd med rammer lagt i samarbeidsavtale e.l.

Ved alle kirkelige arrangementer skal det være avklarte ansvarsforhold. Alle beslutninger må tas i tett samråd med fellesråd/kirkeverge og prost som arbeidsgivere. Dette for å sikre god samordning mellom menighetsråd, kirkelig fellesråd/kirkeverge og sokneprest/prost slik at ansvar er plassert for ulike smittevernoppgaver.

### Antall deltakere på arrangement

Det er ingen antallsbegrensninger på private eller offentlige arrangementer. Rommets størrelse avgjør hvor mange deltakere arrangøren får plass til, se avstandsreglene i 1.1 d).

**Krav til arrangementer med flere enn 200 deltakere**

Når arrangør planlegger for flere enn 200 deltakere (både inne og ute) skal arrangør utarbeide en skriftlig plan for hvordan et forsvarlig smittevern skal ivaretas på det stedet arrangementet gjennomføres. Se punkt 1.1 b) om hvem som er ansvarlig arrangør.

En slik plan kan inneholde hvordan arrangør planlegger for å sikre at smittevernreglene følges, mtp. avstand, etterlevelse av påbud (f.eks. munnbind), renhold, logistikk, hvem som er ansvarlig arrangør, evt. avvik fra smittevernveilederen etc.

### Avstand

Det er forskjellige regler om avstand for arrangementer med og uten fast tilvist plass.

Med fast tilvist plass: det er ikke krav om avstand mellom deltakerne når man sitter på plassen. Alle plasser og rader kan benyttes. Når deltakerne er i bevegelse (f.eks. til nattverdutdeling), skal deltakerne kunne holde minst en meter avstand målt i alle retninger fra skulder til skulder.

Uten fast tilvist plass: det er krav om at deltakerne som ikke bor sammen skal holde minst en meter avstand målt fra skulder til skulder i alle retninger, både når man sitter og beveger seg rundt f. eks. til nattverdutdeling.

Unntak fra avstandsregelen gjelder blant annet:

* de som er i samme kohort i barnehage eller barneskole.
* utøvere på kulturarrangement når det er nødvendig for å kunne utøve aktiviteten.
* ved utføring av konkrete religiøse handlinger mellom prest/diakon/nattverdutdeler, og enkeltperson som ved utdeling av nattverd, forbønn med håndspåleggelse, dåp o.l.

**Fast tilvist plass**

Faste tilviste plasser betyr at deltakerne skal sitte på stol, benk eller lignende under hele arrangementet med unntak av nødvendig bevegelse ved f.eks. dåp og nattverdutdeling. Plassene er tilviste når verter viser deltakerne til plasser eller at man har billetter til nummererte plasser.

Det er ikke lenger krav til å ha oversikt over hvor deltakerne sitter.

### Registrering av deltakere

Arrangør skal ikke lenger registrere deltakere eller hvor disse sitter.

### Munnbind

Det er påbudt å bruke munnbind på innendørs arrangementer når man ikke kan holde minst en meter avstand, f. eks. ved bevegelse i rommet.

Unntak:

* Ved faste tilviste plasser er det unntak fra påbudet når deltakerne sitter, også når avstanden mellom sitteplassene er kortere enn en meter.
* Barn under 12 år og de som av medisinske eller andre årsaker ikke kan bruke munnbind er unntatt.

# Nasjonale anbefalinger

### Servering av mat og drikke

Deltakerne skal holde en meters avstand fra de man ikke bor sammen med.

Personer involvert i servering av mat og drikke skal praktisere god håndhygiene og ha en plan for hvordan avstanden skal overholdes.

### Ventilasjon

Det anbefales god ventilasjon/lufting i situasjoner der man oppholder seg i samme rom over tid med personer som ikke er hustandsmedlemmer og tilsvarende nære.

### Hygiene, renhold og bruk av felles utstyr

Sørg for tilgjengelig såpe der det er mulig å vaske hender. Håndsprit bør være tilgjengelig ved inngang og før/etter bruk av felles utstyr og situasjoner der man kommer i nær kontakt eller skal servere. Berøringspunkter som håndtak, toaletter mm, bør gås over mellom hvert arrangement.

[Se informasjon på FHIs nettside om renhold.](https://www.fhi.no/nettpub/coronavirus/andre/rengjoring-ved-covid-19/?term=&h=1)

### Fritidsaktiviteter for barn og unge under 20 år

Barn og unge under 20 år kan delta på fritidsaktiviteter som normalt. Det er ingen anbefalinger om gruppeinndeling eller gruppestørrelser.

Når det er nødvendig for å gjennomføre aktiviteten, gjelder ikke den generelle anbefalingen om å holde en meter avstand.

Det er ikke nødvendig for barn i barnehage- og grunnskolealder å holde avstand på fritidsaktiviteter.

### Fritidsaktiviteter for voksne fra 20 år

Voksne kan ha organiserte fritidsaktiviteter som normalt. Det er ingen anbefalinger om gruppeinndeling eller gruppestørrelser.

Når det er nødvendig for å gjennomføre aktiviteten, gjelder ikke den generelle anbefalingen om å holde en meter avstand.

### Utsatte grupper og personer med funksjonsnedsettelser

Det er særlig viktig å vektlegge inkluderende fellesskap. Personer med nedsatt funksjonsevne og utsatte grupper og eldre kan ha behov for ekstra tilrettelegging og oppfølging.

### Nærkontakt

**Nærkontakt med smitte i husstand/tilsvarende nære**

Dette gjelder for deltakere og frivillige:

Helsemyndighetene anbefaler at husstandsmedlemmer og tilsvarende nære av en bekreftet smittet bruker munnbind innendørs på offentlige steder og unngår store sammenkomster og arrangementer i 10 døgn etter nærkontakten. I tillegg til å følge med på symptomer under hele testperioden. Ved symptomer bør man holde seg hjemme og teste seg.

Dette gjelder for ansatte:

Symptomfrie personer som ikke har fått påvist covid-19 kan gå på jobb (f.eks. holde gudstjeneste/begravelse), selv om de er hustandsmedlem eller tilsvarende nær med person som er smittet. Dette har kirkens ledelse fått presisert fra helsemyndighetene.

I slike situasjoner bør følgende forholdsregler tas i 10 døgn etter nærkontakten:

* Følg helsemyndighetenes anbefalinger om testing for personer som er husstandsmedlem eller tilsvarende nær med person som er smittet.
* Vær påpasselig med avstand, hold gjerne minst 2 meter avstand til andre.
* Bruk munnbind når du ikke kan holde avstand.
* Delta ikke i nattverdutdeling eller ritualer der kortere avstand kreves.
* Unngå arrangementer og samlinger med personer med høy risiko for alvorlig sykdom, hvis du ikke kan holde avstand.
* Ved symptomer bør man holde seg hjemme og teste seg

**Øvrige nærkontakter**

Helsemyndighetene anbefaler øvrige nærkontakter å være oppmerksomme på symptomer.

# Lokale regler

Kommunen kan vedta strengere lokale regler. Gjennom kommunens nettside og i dialog med kommuneoverlegen, kan man få oppdatert informasjon om eventuelle lokale tiltak.

Vær oppmerksom på at regjeringen også kan vedta strengere regionale regler.

# Trafikklysmodellen for barne- og ungdomsarbeidet

Fritidsaktiviteter kan gjennomføres som normalt, se 1.2 d). Derfor gjeninnføres ikke trafikklysmodellen for barne- og ungdomsarbeidet i kirken.

# Kontorarbeidsplasser, møter mv.

### Kontorarbeidsplasser

Påbud om hjemmekontor er opphevet. Regjeringen anbefaler arbeidsgivere til selv å vurdere hvor mye hjemmekontor som er riktig på den enkelte arbeidsplass. Regjeringen anbefaler en meter avstand på arbeidsplassen så langt som mulig, og bruk av munnbind dersom det ikke er mulig.

Hjemmekontor og munnbind gjelder ikke for tjenester der dette er til hinder for at ansatte kan utføre nødvendige oppgaver.

### Arbeidsreiser

Det er ikke innført råd om innenlandsreiser/arbeidsreiser.

### Rådsmøter etc.

Møter som ledd i ordinert arbeid regnes ikke som arrangement. Dette er for eksempel rådsmøter og stabsmøter. Likevel bør de vanlige smittevernanbefalingene med hensyn til avstand, renhold og hygiene følges.

Medlemsmøter, som for eksempel menighetens årsmøte o.l. vil regnes som et arrangement og må følge forskriftens regler på lik linje med andre arrangementer.

# Ivaretakelse av frivillige og ansatte

### Smittevernforsvarlig drift

Smittevernforsvarlig drift innebærer at alle som bidrar i og deltar i kirkelig virksomhet samarbeider godt. Alle ansatte og frivillige som deltar, er forpliktet til å følge rådene i denne veilederen.

### HMS, renhold og opplæring

Kirkelig fellesråd er ansvarlig for å etablere internkontrollrutiner som sikrer at innemiljøet i de kirkelige lokalene fremmer helse, miljø og sikkerhet, og forebygger sykdom. Fellesrådet har derfor ansvar for å sikre forsvarlig renhold av byggene som ivaretar nødvendige smittevernhensyn. Ved bruk av andre lokaler må det være avklart hvem som sørger for forsvarlig renhold på tilsvarende måte. Renhold og forsvarlig smittevern skal være avklart før utleie av kirken kan finne sted eller når foreninger/frivillige organisasjoner disponerer kirkelige lokaler. [Se informasjon på FHIs nettside om renhold.](https://www.fhi.no/nettpub/coronavirus/andre/rengjoring-ved-covid-19/?term=&h=1)

Som arbeidsgiver har kirkelig fellesråd v/kirkeverge ansvar for at arbeidsmiljøet for egne ansatte er fullt ut forsvarlig, jf[. aml. § 4-1](https://lovdata.no/lov/2005-06-17-62/%C2%A74-1). Tilsvarende ansvar har prost for prestene. Som største arbeidsgiver har fellesrådet v/kirkevergen også hovedansvar for å samordne HMS-arbeidet. De ansatte har medvirkningsplikt og skal bidra både til å gjennomføre og følge opp virksomhetens HMS-arbeid, jf. [aml. § 2-3.](https://lovdata.no/lov/2005-06-17-62/%C2%A72-3)

Ansatte og vikarer skal få opplæring av arbeidsgiver i å gjennomføre nødvendige smitteverntiltak som beskrevet i denne veilederen. Arbeidsgiverne (ved kirkeverge og prost) anbefales å samarbeide om felles opplæringstiltak for ansatte som normalt samarbeider om den kirkelige oppgaveløsningen. Det presiseres at ansvarlig fagperson og/eller prosjektleder for aktivitetene tas med i risikovurdering og planlegging av lokale smitteverntiltak rundt de ulike tiltakene.

Denne veilederen kommer i tillegg til vedtatte HMS-rutiner i den enkelte virksomhet.

### Frivillige medarbeidere og frivillige organisasjoner

Menighetsråd og ansatte må avklare hvordan frivillige medarbeidere skal få nødvendig informasjon og opplæring.

For tiltak i menighetens lokaler som skjer i regi av en frivillig organisasjon e.l., har organisasjonen ansvar for å sikre at tiltakene gjennomføres på en smittevernfaglig forsvarlig måte. For tiltak som skjer i et avtalt samarbeid mellom menigheten og en frivillig organisasjon, må begge parter ta ansvar for nødvendige smittevernstiltak i tråd med rammer lagt i samarbeidsavtale e.l.

### Kontinuitetsplanlegging

For å sikre at kritiske oppgaver knyttet til beredskapstjeneste og begravelser kan gjennomføres, oppfordrer kirkens ledelse til kontinuitetsplanlegging. Denne planleggingen bør skje i samarbeid mellom prest/prost og menighetsråd/kirkeverge. Dette kan gjøres ved å dele inn ansatte i arbeidslag slik at kritiske funksjoner kan gjennomføres. Denne planleggingen bør ta høyde for sykefravær og karantene. For økt beredskap særlig på mindre steder, bør det vurderes å opprette samarbeid med nabofellesråd om dette.

# Del II:

# Sjekkliste for arrangementer

|  |  |  |
| --- | --- | --- |
| **Tiltak** | **Ansvarlig** | **Merknad** |
| **Vurdering og avklaringer** |  |  |
| Vurdere om aktiviteten er et arrangement. |  |  |
| Avklare ansvarlig arrangør. |  |  |
| Gjøre en enkel risikovurdering av tiltaket. |  |  |
| Ved flere enn 200 deltakereskal arrangør utarbeide en skriftlig plan for forsvarlig smittevern. |  |  |
| **Opplæring til ansatte og frivillige** |  |  |
| Sikre at alle ansatte og frivillige som bidrar under arrangementet har fått opplæring i smittevernreglene. |  |  |
| Fordele arbeidsoppgaver knyttet til smittevern. |  |  |
| **Redusert kontakt mellom personer** |  |  |
| Vurdere evt. bruk og håndheving av ordning med faste, tilviste plasser. |  |  |
| Legge plan for å ivareta nødvendig avstand gjennom hele arrangementet fra start til slutt, også ved inngang/utgang, kø til garderobe og nattverd etc. |  |  |
| Personer med forkjølelsessymptomer skal ikke delta. |  |  |
| Dersom noen blir syke under arrangementet, skal det avsluttes. |  |  |
| **Hygiene og renhold** |  |  |
| Sikre tilgjengelig håndsåpe og håndsprit. |  |  |
| Avklare renholdsrutiner, inkl. hyppighet og metode. |  |  |
| Desinfisere gjenstander som benyttes av flere – f.eks. penner, mikrofoner, pianotangenter etc. |  |  |
| Planlegg servering for å ivareta hygiene og forhindre trengsel. |  |  |
| **Informasjon** |  |  |
| Henge opp plakater om smittevern i kirken og registrering. |  |  |
| Minne om avstand og bruk av munnbind ved start, slutt og bevegelse i rommet under arrangementet. |  |  |

# Del III:

# Endringslogg

Versjon 13.1 publisert 04.02.22 kl. 14.30 har følgende presisering:

* Nytt punkt i 1.2 f) om anbefaling knyttet til nærkontakt med smitte.

Versjon 13 publisert 02.02.22 kl. 12.00 har følgende endringer:

* Innledningen er oppdatert
* 1.1 c) om antall er oppdatert. Det er ikke lenger et forskriftsfestet maksantall på arrangementer. Formulering om fast tilvist plass er flyttet til 1.1 d). Omtale av tidligere begrensninger om kapasitetsutnyttelse, utendørs arrangementer og inndeling av grupper tatt ut.
* 1.1 d) om avstand er oppdatert og skiller mellom arrangementer med og uten fast tilvist plass. Omtale av fast tilvist plass er flyttet hit, og omtale om registreringsplikt av setenummer tatt ut.
* 1.1 e) om registrering er oppdatert. Det er ikke lenger krav til å registrere navn, telefon eller plassering.
* 1.1 f) om munnbind er oppdatert. Munnbindpåbudet gjelder ikke når deltakerne sitter på en fast, tilvist plass.
* 1.2 a) om servering er justert. Omtale av gruppeinndeling tatt ut.
* 1.2 d) og e) om fritidsaktiviteter er oppdatert. Det er ikke lenger anbefalt å dele inn i grupper. Aktivitetene kan gjennomføres som normalt, med avstand når det ikke er til hinder for aktiviteten.
* 1.4 om trafikklysmodellen er justert.
* 1.5 a) om kontorarbeidsplasser/hjemmekontor er oppdatert. Det er ikke lenger påbud om hjemmekontor.
* Del II med sjekkliste for arrangementer er justert i tråd med oppdaterte regler.